Z A P I S N I K 
40. sjednice Vijeća Mjesnog odbora Oporovec
održane 26. rujna 2024. u prostorijama objekta mjesne samouprave, 
Oporovečki vinogradi 20, s početkom u 18,00 sati

NAZOČNI: Ivica Zadro, Nikola Mrvelj, Anica Posavec i Jasna Steković

Predsjedava: Ivica Zadro, predsjednik Vijeća

Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 39. sjednice Vijeća Mjesnog odbora Oporovec, održane 29. kolovoza 2024. godine.

Predsjednik predlaže dopunu dostavljenog dnevnog reda sljedećim točkama:

- Prijedlog za hitnu sanaciju asfalta u Sunčanoj ulici kod kbr. 17 i kbr. 9 – donošenje zaključka;

Na prijedlog predsjednika, Vijeće jednoglasno prihvaća dopunu i utvrđuje

DNEVNI RED

1. Prijedlog Odluke o izmjeni Poslovnika o radu Vijeća Mjesnog odbora Oporovec – donošenje zaključka;
1. Prijedlozi Vijeća Mjesnog odbora Oporovec za Program građenja komunalne infrastrukture na području Grada Zagreba u 2025. – donošenje zaključka;
2. Prijedlozi Vijeća Mjesnog odbora Oporovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. – donošenje zaključka;
3. Prijedlog prioriteta ulica za Izvedbeni program Zimske službe 2024/25. – donošenje zaključka;
4. Prijedlog lokacija za postavljanje spremnika za sol – donošenje zaključka;
5. Plan potreba za aktivnostima, programima i projektima unapređenja kvalitete života u 2025. – donošenje zaključka;
6. Prijedlog za hitnu sanaciju asfalta u Sunčanoj ulici kod kbr. 17 i kbr. 9 – donošenje zaključka;
7. Pitanja, prijedlozi i obavijesti.


Ad 1. Prijedlog Odluke o izmjeni Poslovnika o radu Vijeća Mjesnog odbora Oporovec
Predsjednik je informirao članove Vijeća o prijedlogu Odluke o izmjeni Poslovnika o radu Vijeća Mjesnog odbora Oporovec s pripadajućim obrazloženjem.
Nakon kratke rasprave, Vijeće jednoglasno, donosi

ZAKLJUČAK

	Ne prihvaća se Prijedlog Odluke o izmjeni Poslovnika o radu Vijeća Mjesnog odbora Oporovec.


Ad 2. Prijedlozi Vijeća Mjesnog odbora Oporovec za Program građenja komunalne infrastrukture na području Grada Zagreba u 2025.
Predsjednik je informirao članove Vijeća o potrebi donošenja prijedloga Vijeća Mjesnog odbora Oporovec za Program građenja komunalne infrastrukture na području Grada Zagreba u 2025.
Nakon kratke rasprave, Vijeće jednoglasno, donosi

ZAKLJUČAK

Predlaže se u Program građenja komunalne infrastrukture na području Grada Zagreba u 2025. uvrstiti izvođenje sljedećih radova:

· Izgradnja vodoopskrbne i kanalizacijske mreže u ulicama Oporovečki vinogradi i Đurini u dijelu koji dosad nije bio obuhvaćen te priključivanje kućanstava na vodoopskrbnu mrežu. 
· Priključivanje kućanstava na vodoopskrbnu mrežu koji su dosad priključeni preko drugih ulica na prostoru cijelog Mjesnog odbora. 
· Sanacija potoka Črnjak.
· izgradnja kanalizacijske mreže u ulici Oporovečki dol.
	 

Ad 3. Prijedlozi Vijeća Mjesnog odbora Oporovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.
Predsjednik je informirao članove Vijeća o potrebi donošenja Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.
	Nakon kratke rasprave, Vijeće jednoglasno, donosi

ZAKLJUČAK

Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. uvrstiti izvođenje slijedećih radova:

1. Pločnik na dijelu Novoselečkog puta uz k.č. br. 780 i 781, k.o. Dubrava - asfaltiranje
2. Ulica Oporovečki dol kbr. 21-23 - asfaltiranje
3. Ulica Donji kraj - asfaltiranje
4. Sunčana ulica - asfaltiranje
5. Ulica Đurini kbr. 152-158 - asfaltiranje
6. Varoška ulica od kbr. 29-69 - asfaltiranje
7. Ulica Oporovečki vinogradi kbr. 65-89 - asfaltiranje
8. Čučerska cesta odvojak kbr. 191-219 -  asfaltiranje
9. Ulica Sjeverna lozica - asfaltiranje
10. Ulica Prašnica - asfaltiranje
11. Ulice Oporovečki vinogradi, Ruščenica, Sunekova – iscrtavanje horizontalne signalizacije

Ad 4. Prijedlog prioriteta ulica za Izvedbeni program Zimske službe 2024/25.
Predsjednik je informirao članove Vijeća o potrebi donošenja Prijedloga prioriteta ulica za Izvedbeni program Zimske službe 2024/25.
	Nakon kratke rasprave, Vijeće jednoglasno, donosi

ZAKLJUČAK

Slijedeće ulice predlažu se prioritetnima u Izvedbenom programu Zimske službe 2024/25.:
1. Oporovečki vinogradi
2. Varoška ulica
3. Ruščenica
4. Đurini
5. Lozica
6. Loborinci
7. Sunčana ulica
8. Oporovečki dol
9. Novoselečki put


Ad 5.  Prijedlog lokacija za postavljanje spremnika za sol
Predsjednik je informirao članove Vijeća o potrebi donošenja prijedloga lokacija za postavljanje spremnika za sol.
	Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje spremnika za sol na slijedećim lokacijama:

1. Oporovečki vinogradi 20 – kod objekta mjesne samouprave, 
2. Križanje ulica Prašnica Gornja i Lozica
3. Križanje ulica Loborinci, Sunčane ulice i Lozice
4. Križanje ulica Oporovečki vinogradi i Oporovečki majdaki
5. Ulica Đurini kod kbr. 90B

Ad 6. Plan potreba za aktivnostima, programima i projektima unapređenja kvalitete života građana u 2025.
Predsjednik Vijeća predstavio je usuglašeni prijedlog Plana potreba za aktivnostima, programima i projektima unapređenja kvalitete života građana u 2025. Predsjednik otvara raspravu.
	
ZAKLJUČAK

Vijeće planira koristiti sredstva iz Plana potreba za aktivnostima, programima i projektima unapređenja kvalitete života građana u 2025.

Ad. 7. Prijedlog za hitnu sanaciju asfalta u Sunčanoj ulici kod kbr. 17 i kbr. 9

Predsjednik Vijeća informirao je članove Vijeća o zahtjevu građana Sunčane ulice u kojoj je asfalt uvelike premašio razinu ulaska u pojedine objekte što dovodi do sliejvanja oborinskih voda u objekte.
	Nakon kratke rasprave, Vijeće jednoglasno, donosi

ZAKLJUČAK

Predlaže se hitna sanacija asfalta na lokaciji Sunčana ulica kod kbr. 17 i kbr. 9.
Gore navedeno predlaže se jer trenutna razina asfalta kolnika Sunčane ulice kod predmetnih kućnih brojeva je viša od razine samih ulaza u dvorišta, pa dolazi do slijevanja oborinskih voda u stambene objekte. 


Ad. 8. Pitanja, prijedlozi i obavijesti
Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora. Upoznati su i s inicijativom o objedinjavanju mjesnih odbora. Vijećnici su informirani o održavanju manifestacije Jesen u Oporovcu u subotu, 5. listopada u 17 sati te obilježavanja Dana 145. brigade Dubrava u nedjelju, 6. listopada u 14 sati. Utvrđen je i redoslijed dežurstava. Dogovoren je termin sljedeće 41. sjednice VMO Oporovec u četvrtak, 24. listopada u 18 sati.

Završeno u 18:50 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/24-003/1863
URBROJ: 251-13-11-5/009-24-2
U Zagrebu, 26. rujna 2024.
        Predsjednik Vijeća Mjesnog odbora Oporovec

Ivica Zadro
